पाएं अपने शहर की ताज़ा ख़बरें और फ्री ई-पेपरडाउनलोड करें
मप्र शासन के महिला एवं बाल विकास के तत्वाधान में जिला कार्यक्रम अधिकारी बृजेश त्रिपाठी के निर्देशन में आंगनवाड़ी कार्यकर्ताओं द्वारा स्वास्थ्य विभाग के समन्वय से किल कोरोना सर्वे के फेस टू के अंतर्गत ग्राम वासियों का सर्वे किया जा रहा है। जिसमें बीमार लोगों की जानकारी शासन को उपलब्ध कराकर उन्हें चिकित्सीय परामर्श एवं दवाइयां प्रदान की जा रही है।
सर्दी जुकाम बुखार आदि से पीड़ित लोगों को स्वास्थ्य विभाग द्वारा उनके घर पर ही दवाइयां उपलब्ध कराई जा रही हैं। इसके साथ ही शासन के निर्देशानुसार आंगनबाड़ी कार्यकर्ताओं द्वारा आंगनबाड़ी केंद्रों के माध्यम से हितग्राहियों को प्रदाय किए जाने वाले पोषण आहार में रेडी टू ईट के तहत सांझा चूल्हा स्व सहायता समूह से प्राप्त लड्डू एवं सत्तू का वितरण हितग्राहियों के घर जाकर किया जा रहा है।
साथ ही सर्वे के दौरान 45 वर्ष से अधिक आयु वर्ग के लोगों को टीकाकरण के लिए टीकाकरण स्थल भेजने की व्यवस्था समझाइश देते हुए अधिक से अधिक लोगों को टीका लगवाने के लिए प्रेरित किया जा रहा है। जिससे कोई भी व्यक्ति टीकाकरण से वंचित न रहे।
परियोजना बल्देवगढ़ अंतर्गत सभी 11 सेक्टर की पर्यवेक्षक अपने-अपने परिक्षेत्र में आंगनबाड़ी कार्यकर्ताओं को निर्देशित करने के साथ ही किल कोरोना सर्वे एवं टीकाकरण की सतत निगरानी कर रहे हैं परियोजना अधिकारी महेश दोहरे ने बताया कि बाहर से लौटने वाले लोगों के बारे में आंगनबाड़ी कार्यकर्ताओं द्वारा उपलब्ध जानकारी के आधार पर उन्हें होम क्वारेंटाइन करने के निर्देश दिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn